**Nadlimitná zákazka zadávaná postupom verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

##### SÚŤAŽNÉ PODKLADY

Predmet zákazky:

**Operatívny lízing – prenájom motorových vozidiel.**

V Banskej Bystrici, december 2021

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. ZÁBEZPEKA, podmienky jej zloženia, podmienky jej uvoľnenia alebo vrátenia

15. OBSAH PONUKY

16. NÁKLADY NA PONUKU

17. PREDKLADANIE PONÚK

18. OTVÁRANIE PONÚK

19. VYHODNOTENIE SPLNENIA PODMIENOK ÚČASTI

20. VYHODNOCOVANIE PONÚK

21. PRAVIDLÁ ELEKTRONICKEJ AUKCIE

22. INFORMÁCIA O VÝSLEDKU VYHODNOTENIA PONÚK

23. UZAVRETIE ZMLUVY

24. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

PRÍLOHY

Príloha č. 1 súťažných podkladov – Zmluva o operatívnom lízingu BBSK

Príloha č. 2 súťažných podkladov – Zmluva o operatívnom lízingu BBRSC

Príloha č. 3 súťažných podkladov – Technická špecifikácia navrhovaných vozidiel BBSK

Príloha č. 4 súťažných podkladov – Technická špecifikácia navrhovaných vozidiel BBRSC

Príloha č. 5 súťažných podkladov – Návrh na plnenie kritéria

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ zabezpečujúci príležitostné spoločné verejné obstarávanie v súlade s ust. § 16 ZVO

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Adresa profilu: <https://www.uvo.gov.sk/vyhladavanie-profilov/detail/3406>

Komunikačné rozhranie: <https://josephine.proebiz.com>

Kontaktná osoba: Ing. Monika Debnárová, odborná referentka pre verejné obstarávanie, monika.debnarova@bbsk.sk, +421 949 014 601

1.2. Subjekt pristupujúci k verejnému obstarávaniu

Názov: Banskobystrická regionálna správa ciest, a.s.

Sídlo: Majerská cesta 94, 974 96 Banská Bystrica

Zastúpený: Mgr. Ján Havran, predseda predstavenstva,

Mgr. Nikoleta Oktavcová, podpredseda predstavenstva

IČO: 36836567

Adresa profilu: <https://www.uvo.gov.sk/vyhladavanie-profilov/detail/10066>

Komunikačné rozhranie: <https://josephine.proebiz.com>

Kontaktná osoba: Katarína Jombíková, špecialista kontroly a verejného obstarávania, katarina.jombikova@bbrsc.sk, +421 918 543 284

**2. PREDMET ZÁKAZKY**

2.1. Predmetom zákazky je operatívny lízing – prenájom motorových vozidiel pre potreby Banskobystrického samosprávneho kraja a Banskobystrickej regionálnej správy ciest. Predmetom zákazky je aj zabezpečenie pravidelného, ako aj nepravidelného servisu, poistenia a všetkých definovaných poplatkov spojených s užívaním motorových vozidiel. Motorové vozidlá musia byť homologizované v súlade s ustanoveniami zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov. Predmetom zákazky nie je odkúpenie, ani možnosť odkúpenia motorových vozidiel, ktoré sú predmetom tohto verejného obstarávania, po riadnom ukončení trvania zmluvného vzťahu (vlastníctvo motorových vozidiel ostáva na strane dodávateľa). Podrobný opis predmetu zákazky je uvedený v časti **B. Opis predmetu zákazky** týchto súťažných podkladov (ďalej aj „**SP**“) a v prílohách týchto SP.

2.2. Spoločný slovník obstarávania (CPV).

Hlavný predmet: hlavný slovník: 34100000-8 Motorové vozidlá

Doplnkový predmet: 50111000-6 Správa, opravy a údržba vozového parku

 66000000-0 Finančné a poisťovacie služby

2.3. Predmet zákazky nie je rozdelený na časti, uchádzači budú predkladať ponuky na celý predmet zákazky.

**Odôvodnenie nerozdelenia predmetu zákazky na časti:**

Predmetom zákazky je operatívny lízing – prenájom motorových vozidiel. Z dôvodu potreby zabezpečenia komplexnej služby, t.j. prenájom vrátane zabezpečenia pravidelného a nepravidelného servisu, poistenia a ďalších poplatkov spojených s užívaním motorových vozidiel, verejný obstarávatelia nerozdelili predmet zákazky na časti. Operatívny lízing je komplexný organizačný a logický celok. Rozdelením predmetu zákazky na časti by mohlo dôjsť k účasti viacerých dodávateľov, čo by spôsobilo komplikácie pri zabezpečení prenájmu motorových vozidiel a s tým súvisiacich služieb. Nerozdelenie predmetu zákazky na časti negatívne neovplyvňuje hospodársku súťaž vzhľadom k tomu, že položky predmetu zákazky sú bežné a voľne dostupné na trhu.

Z preambuly smernice Európskeho parlamentu a Rady EÚ č. 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.

Po dôkladnom preskúmaní a následnom zvážení následkov možného rozdelenia predmetu zákazky na časti a na základe všetkých vyššie uvedených dôvodov, ak by sa obstarávaný predmet zákazky rozdelil na časti, v rámci ktorých by bolo umožnené uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie dodávateľov jednotlivých častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať riziko ohrozenia riadneho plnenia obstarávanej zákazky.

Verejný obstarávateľ pristúpil k nerozdeleniu predmetu zákazky na časti, ktoré odôvodňuje v súlade s § 28 ods. 2 ZVO v zmysle vyššie uvedeného.

2.4. Predpokladaná hodnota zákazky je **1 314 597,00 EUR bez DPH**. Predpokladaná hodnota zákazky zahŕňa všetky náklady a plnenia dodávateľa spojené s vypracovaním diela v súlade s týmto SP.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom dodania predmetu zákazky sú sídla verejných obstarávateľov, ktoré sú uvedené v bode 1 tejto časti súťažných podkladov.

4.2. Predmet zákazky bude pre potreby Banskobystrického samosprávneho kraja dodaný/poskytnutý do 150 dní odo dňa nadobudnutia účinnosti zmluvy pre vozidlá typu 1-5 a do 330 dní odo dňa nadobudnutia účinnosti zmluvy pre vozidlá typu 6. Rozdelenie typu vozidiel je uvedené v časti B. súťažných podkladov.

4.3. Predmet zákazky bude pre potreby Banskobystrickej regionálnej správy ciest dodaný/poskytnutý do 210 dní odo dňa nadobudnutia účinnosti zmluvy pre vozidlá typu 1-4.

4.4. Vozidlá, ktoré budú predmetom operatívneho lízingu, budú používané na území SR a dočasne aj mimo územia SR, avšak len v rámci Európy.

4.5. Predmet zákazky bude poskytovaný počas 48 mesiacov odo dňa odovzdania a prevzatia motorových vozidiel objednávateľom.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných prostriedkov verejného obstarávateľa. Verejný obstarávateľ neposkytne na plnenie predmetu zmluvy preddavok.

**6. DRUH ZÁKAZKY**

6.1. Predmetom týchto SP je postup pri zadávaní zákazky na dodanie tovaru podľa § 3 ods. 2 ZVO s predmetom zákazky vymedzeným v bode 2.1 SP.

6.2. Zákazka bude zadaná postupom verejnej súťaže podľa § 66 ZVO, a to konkrétne spôsobom podľa § 66 ods. 7, prvá veta ZVO, t. j. vyhodnotenie splnenia podmienok účasti podľa § 40 ZVO sa uskutoční po vyhodnotení ponúk z hľadiska splnenia požiadaviek na predmet zákazky podľa § 53 ZVO.

6.3. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorených zmluvách, obsahuje časť **B. Opis predmetu zákazky**, **C. Obchodné podmienky** a **D. Spôsob určenia ceny**týchto SP. Verejní obstarávatelia budú od úspešného uchádzača požadovať záväzne dodržať minimálne zmluvné podmienky uvedené v Prílohe č. 1 a č. 2 SP - Zmluva o operatívnom lízingu (BBSK a BBRSC).

**7. LEHOTA VIAZANOSTI PONUKY**

7.1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.4. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.5. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.8. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred, alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. OBHLIADKA MIESTA USKUTOČNENIA PREDMETU ZÁKAZKY**

10.1. Neaplikuje sa.

**11. VYHOTOVENIE PONUKY**

11.1. **Ponuka**, pre účely zadávania tejto zákazky, **je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie **pri dodržaní podmienok stanovených verejným obstarávateľom bez určovania svojich osobitných podmienok**.

11.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

11.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Operatívny lízing“

11.4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

11.5. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

11.6. Uchádzač môže predbežne nahradiť doklady, prostredníctvom ktorých preukazuje splnenie podmienok účasti **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

11.7. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

11.8. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.9. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

13.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

13.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

13.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

13.5. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do návrhu na plnenie kritérií. Všetky ceny, resp. návrhy na plnenie kritérií predložené uchádzačom musia zohľadňovať primerané, preukázateľné náklady a primeraný zisk.

**14. ZÁBEZPEKA, podmienky jej zloženia, podmienky jej uvoľnenia alebo vrátenia**

14.1. Zábezpeka sa nevyžaduje.

**15. OBSAH PONUKY**

15.1. Záujemca je povinný pri zostavovaní ponuky dodržať obsah uvedený v bode 15.2. tejto časti SP, pričom dodrží ustanovenia uvedené v bode 11. tejto časti SP.

15.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

15.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti **F. Podmienky účasti uchádzačov** týchto SP.

15.2.2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné za účelom riadneho plnenia zmluvy podľa ZVO a príslušných všeobecne záväzných právnych predpisov.**

15.2.3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

15.2.4. **NÁVRH UCHÁDZAČA NA PLNENIE KRITÉRIÍ**, vypracovaný podľa časti **E. Kritéria na hodnotenie ponúk a pravidlá ich uplatnenia**, časti **D. Spôsob určenia ceny** a podľa časti **G. Návrh uchádzača na plnenie kritérií**. Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

15.2.5. **Vyplnenú prílohu č. 3 SP – Technická špecifikácia navrhovaných vozidiel BBSK a vyplnenú prílohu č. 4 SP – Technická špecifikácia navrhovaných vozidiel BBRSC**, ktoré budú **doplnené o technickú špecifikáciu ponúkaných vozidiel.** Z predmetnej špecifikácie **musí vyplývať splnenie minimálnych požadovaných parametrov na predmet zákazky**, stanovených v týchto prílohách. Predmetný zoznam (technická špecifikácia predmetu zákazky) bude **doplnená aktuálnym prospektovým materiálom (katalógom) ponúkaných vozidiel.**

15.2.6. Ďalšie dokumenty, ak to vyžadujú tieto SP.

15.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

15.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

15.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, e-mail.

**16. NÁKLADY NA PONUKU**

16.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**17. PREDKLADANIE PONÚK**

17.1. Ponuky musia byť doručené v lehote na predkladanie ponúk, ktorá je uvedená **v oznámení o vyhlásení verejného obstarávania**, prostredníctvom ktorej bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk** **sa elektronicky neotvorí**.

17.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

17.3. Na ponuky predložené iným spôsobom (v listinnej podobe) sa nebude prihliadať.

17.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

17.5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

17.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

17.7. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>

17.8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

17.9. Ak ponuka obsahuje dôverné informácie, uchádzač ich v ponuke viditeľne označí.

17.10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).

17.11. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

17.12. Ak uchádzač nevypracoval ponuku sám, uvedie v súlade s § 49 ods. 5 ZVO v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

**18. OTVÁRANIE PONÚK**

18.1. Otváranie ponúk sa uskutoční elektronicky. Pri otváraní ponúk bude použitý postup podľa § 52 ZVO postupom podľa § 66 ods. 7 prvá veta ZVO.

18.2. Miesto a čas otvárania ponúk je uvedený v **oznámení o vyhlásení verejného obstarávania**.

18.3. Otváranie ponúk je vzhľadom na použitie § 54 ZVO (použitie elektronickej aukcie) neverejné. Údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.

**19. VYHODNOTENIE SPLNENIA PODMIENOK ÚČASTI**

19.1. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO.

19.2. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

19.3. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 66 ods. 7 prvá veta ZVO, vyhodnotenie splnenia podmienok účasti sa uskutoční po vyhodnotení ponúk podľa § 53 ZVO.

19.4. V súvislosti s vyššie uvedeným verejný obstarávateľ v zmysle § 55 ods. 1 ZVO vyhodnotí splnenie podmienok účasti podľa § 40 ZVO u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

**20. VYHODNOCOVANIE PONÚK**

20.1. Vzhľadom na použitie ustanovení týkajúcich sa „reverznej“ verejnej súťaže podľa § 66 ods. 7 prvá veta a § 49 ods. 1 písm. a) ZVO, pristúpi komisia vymenovaná verejným obstarávateľom najprv k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO.

20.2. Ponuky budú z hľadiska plnenia kritéria vyhodnocované elektronickou aukciou. Pravidlá elektronickej aukcie sú uvedené v bode 21. tejto časti SP.

20.3. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systéme JOSEPHINE.

20.4. Obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo že jeho ponuka bola vylúčená s uvedením dôvodu a lehoty, v ktorej môže byť doručená námietka.

20.5. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

20.6. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

**21. PRAVIDLÁ ELEKTRONICKEJ AUKCIE**

21.1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1. týchto Súťažných podkladov.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia
s  Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

21.2. Názov eAukcie

„Operatívny lízing – prenájom motorových vozidiel.“

21.3. Ponuky uchádzačov budú posudzované na základe hodnotenia podľa najnižšej celkovej ceny za premet zákazky v EUR s DPH (kritérium na vyhodnotenie ponúk). Prvky, ktorých hodnoty sú predmoetom eAukcie sú jednotkové ceny za prenájom vozidiel (Typ 1-6 pre BBSK a Typ 1-4 pre BBRSC).

21.4. Verejný obstarávateľ vyzve elektronickými prostriedkami súčasne všetkých uchádzačov, ktorí splnili požiadavky na predmet zákazky a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

21.5.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

21.6.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich jednotková cena za prenájom vozidiel (Typ 1 – 6 BBSK, Typ 1 – 4 BBRSC) v EUR s DPH
* ich celková cena za prenájom vozidiel (Typ 1 – 6 BBSK, Typ 1 – 4 BBRSC) v EUR s DPH,
* najnižšia jednotková cena za prenájom vozidiel (Typ 1 – 6 BBSK, Typ 1 – 4 BBRSC) v EUR s DPH,
* najnižšia celková cena za prenájom vozidiel (Typ 1 – 6 BBSK, Typ 1 – 4 BBRSC) v EUR s DPH
* ich priebežné umiestnenie (poradie).

21.7. Predmetom úpravy v aukčnom kole bude jednotkové ceny za prenájom vozidiel (Typ 1 – 6 BBSK, Typ 1 – 4 BBRSC) v EUR s DPH. Uchádzači budú upravovať ceny smerom nadol.

21.8. Verejný obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

21.9. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

21.10. Minimálny krok zníženia ceny uchádzača je **0,10 %**  z aktuálnej ceny položky daného uchádzača.

21.11. Maximálny krok zníženia ceny nie je určený. Uchádzač však bude upozornený pri zmene ceny položky o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

21.12. Aukčné kolo bude ukončené uplynutím časového limitu **20 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v posledných **dvoch minútach** trvania aukčného kola (aj už predĺženého aukčného kola), a to vždy o ďalšie **dve minúty** (t.j. v čase, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný.

21.13. Výsledkom eAukcie bude zostavenie objektívneho poradia ponúk podľa najnižšej celkovej ceny za predmet zákazky v EUR s DPH automatizovaným vyhodnotením.

21.14. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

21.15. Podrobnejšie informácie o procese eAukcie budú uvedené vo výzve.

21.16. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**22. INFORMÁCIA O VÝSLEDKU VYHODNOTENIA PONÚK**

22.1 Verejný obstarávateľ po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**23. UZAVRETIE ZMLUVY**

23.1. Verejný obstarávateľ uzatvorí zmluvy o operatívnom lízingu s úspešným uchádzačom postupom podľa § 56 ZVO. Uzavreté zmluvy nesmú byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 ZVO a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmlúv mať v registri partnerov verejného sektora zapísaných konečných užívateľov výhod.

23.2. Verejný obstarávateľ v zmysle § 56 ods. 12 a § 42 ods. 12 ZVO určuje nasledovné osobitné podmienky súvisiace s plnením zmlúv. Verejný obstarávateľ na preukázanie ich splnenia požaduje od úspešného uchádzača (poskytovateľa), aby predložil verejnému obstarávateľovi v lehote **do 10 pracovných dní** odo dňa doručenia písomnej výzvy na poskytnutie súčinnosti potrebnej na uzavretie zmluvy doklady a dokumenty nasledovným spôsobom:

**A) Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):

1. Scan **vyplnených a podpísaných zmlúv** vrátane všetkých relevantných príloh (príloha č. 1 a 2 SP).
2. **Zoznam všetkých subdodávateľov** s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. a) ZVO a/alebo podmienky účasti podľa § 34 ods. 1 písm. g) ZVO (t. j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO.

**B) Listinne** osobne alebo prostredníctvom pošty alebo inej doručovacej služby:

1. vyplnenú a podpísanú zmluvu o operatívnom lízingu v 4 vyhotoveniach s platnosťou originálu (rovnopisoch) na adresu verejného obstarávateľa Banskobystrický samosprávny kraj, Námestie SNP 23, 974 01 Banská Bystrica (príloha č. 1 SP)
2. vyplnenú a podpísanú zmluvu o operatívnom lízingu v 4 vyhotoveniach s platnosťou originálu (rovnopisoch) na adresu verejného obstarávateľa Banskobystrická regionálna správa ciest, a.s., Majerská cesta 94, 974 96 Banská Bystrica (príloha č. 2 SP)

23.3. Verejný obstarávateľ vyhodnotí pred podpisom zmlúv doklady a dokumenty podľa bodu 23.2. z pohľadu obsahovej a vecnej správnosti. Nepredloženie dokladov a dokumentov podľa bodu 23.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.

23.4. Zmluvy o operatívnom lízingu uzavreté ako výsledok tohto verejného obstarávania nadobúdajú platnosť dňom podpisu oboma zmluvnými stranami a účinnosť dňom nasledujúcim po ich zverejnení na webovom sídle verejného obstarávateľa.

23.5. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z.), resp. overili registráciu v Registri partnerov verejného sektora podľa § 22 zákona č. 315/2016 Z. z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z. Uchádzač bude postupovať pri registrácií podľa zákona č. 315/2016 Z. z.

**24. ZÁVEREČNÉ USTANOVENIA**

24.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

24.2. Verejný obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 ZVO.

24.3. Verejný obstarávateľ si vyhradzuje právo neuzavrieť zmluvy o operatívnom lízingu s úspešným uchádzačom, pokiaľ výsledkom verejnej súťaže bude vyššia finančná hodnota ponuky úspešného uchádzača ako predpokladaná hodnota zákazky podľa týchto SP.

24.4. V zmysle § 54 ods. 15 ZVO si verejný obstarávateľ vyhradzuje právo nepoužiť elektronickú aukciu v prípade, ak sa aukcie zúčastní len jeden uchádzač.

24.5. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY**

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

1.1. Predmetom zákazky je operatívny lízing – prenájom motorových vozidiel pre potreby Banskobystrického samosprávneho kraja a Banskobystrickej regionálnej správy ciest. Predmetom zákazky je aj zabezpečenie pravidelného, ako aj nepravidelného servisu, poistenia a všetkých definovaných poplatkov spojených s užívaním motorových vozidiel. Motorové vozidlá musia byť homologizované v súlade s ustanoveniami zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov. Predmetom zákazky nie je odkúpenie, ani možnosť odkúpenia motorových vozidiel, ktoré sú predmetom tohto verejného obstarávania, po riadnom ukončení trvania zmluvného vzťahu (vlastníctvo motorových vozidiel ostáva na strane dodávateľa).

Predpokladaná hodnota zákazky bola stanovená na sumu **1 314 597,00** EUR bez DPH.

1.2. **Minimálna špecifikácia motorových vozidiel**

1.2.1. Verejný obstarávateľ požaduje pre Banskobystrický samosprávny kraj (ďalej aj „BBSK“) prenájom motorových vozidiel v počte 20 kusov začlenených do 6 kategórií (typ 1 až 6) a to po dobu 48 mesiacov od dňa odovzdania a prevzatia motorových vozidiel v súlade s čl. IV ods. 3 zmluvy o operatívnom lízingu. **Podrobná špecifikácia jednotlivých typov motorových vozidiel je uvedená v prílohe č. 3 týchto súťažných podkladov.**

1.2.2.Verejný obstarávateľ požaduje pre Banskobystrickú regionálnu správu ciest, a.s. (ďalej aj „BBRSC“) prenájom motorových vozidiel v počte 57 kusov začlenených do 4 hlavných kategórií (typ 1 až 4), pričom každá hlavná kategória pozostáva zo samostatných podskupín v závislosti od počtu najazdených kilometrov, a to po dobu 48 mesiacov od dňa odovzdania a prevzatia motorových vozidiel v súlade s čl. IV ods. 3 zmluvy o operatívnom lízingu. **Podrobná špecifikácia jednotlivých typov motorových vozidiel je uvedená v prílohe č. 4 týchto súťažných podkladov.**

**1.3 Požiadavky na motorové vozidlá a služby súvisiace s prenájmom motorových vozidiel**

**1.3.1. Požiadavky na motorové vozidlá a služby súvisiace s prenájmom motorových vozidiel pre BBSK uvedené v tomto bode musia byť zahrnuté v cene prenájmu pre všetkých 6 typov motorových vozidiel:**

* maximálny počet najazdených kilometrov pri prevzatí vozidla musí byť do 500 km,
* vozidlo musí mať pri prevzatí natankovaných minimálne 10 litrov príslušného paliva,
* vozidlo nesmie vykazovať znaky predošlého používania iným užívateľom,
* vozidlá musia byť prihlásené do evidencie a musí byť zaplatený registračný poplatok,
* vozidlo musí mať zaplatené povinné zmluvné poistenie (ďalej len „PZP“), havarijné poistenie, úrazové poistenie osôb prepravovaných motorovým vozidlom po celú dobu prenájmu,
* PZP musí byť v rozsahu krytia min. 5 240 000 EUR na zdraví a živote, min. 1 050 000 EUR na škodu na majetku, hlásenie škody musí byť elektronicky cez web prostredie,
* havarijné poistenie so spoluúčasťou 5%, minimálne 150,- EUR bez DPH , s územnou platnosťou po celej Európe. Požadované krytie je pre prípad poškodenia alebo zničenia predmetu poistenia v dôsledku havárie, proti vandalizmu, živelnej pohrome, škode spôsobenej neznámym páchateľom, hlodavcami.

Poistenie čelného skla bez odrátania spoluúčasti. Hlásenie poistných udalostí (ďalej len „PU“): (v el. podobe) nahlasuje vodič prostredníctvom internetovej stránky dodávateľa formou e-mailu, respektíve telefonicky,

* úrazové poistenie osôb prepravovaných motorovým vozidlom musí byť v rosahu krytia 33 193,92 € na osobu v prípade smrti úrazom a pre prípad trvalých následkov úrazu, podľa ich rozsahu príslušným percentom zo sumy 33 193,92 EUR,
* vozidlá musia mať uzavreté poistenie finančnej straty GAP, resp. poistenie vozidiel na ich účtovnú hodnotu,
* poskytovateľ zabezpečuje kompletnú správu poistenia od nahlásenia poistnej udalosti až po uskutočnenie poistného plnenia,
* poskytnutie náhradného vozidla pri každej poruche/ servisnom úkone v rovnakej kategórii vozidla alebo v o jednu kategóriu vozidla nižšie počas celej doby trvania opravy motorového vozidla,
* úhrada dane z motorových vozidiel podľa všeobecne záväzných právnych predpisov,
* vozidlá musia mať zaplatený poplatok za používanie diaľničných a rýchlostných ciest pre územie Slovenskej republiky po celú dobu trvania operatívneho lízingu,
* maximálny počet zmluvne dohodnutých km pre jednotlivé typy vozidiel je:

**Typ 1** 35.000 km/ rok

**Typ 2** 30.000 km/ rok

**Typ 3** 30.000 km/ rok

**Typ 4** 20.000 km/ rok

**Typ 5** 20.000 km/ rok

**Typ 6** 35.000 km/ rok

za dodržania podmienky maximálneho množstva prejazdených kilometrov nad stanovenú úroveň o 10 000 km/rok

* cena za prečerpanie rozsahu dohodnutých najazdených kilometrov (pre každý z Typov 1 až 6) 0,06 €/km – bude uhradené poskytovateľovi,
* cena za nedočerpanie rozsahu dohodnutých najazdených kilometrov (pre každý z Typov 1 až 6) 0,03 €/km – bude dobropisovaná objednávateľovi.

Objednávateľ sa zaväzuje neprečerpať maximálne množstvo prejazdených kilometrov nad úrovňou podľa Typu vozidla uvedeného vyššie. Vozidlá budú poskytovateľovi odovzdané po skončení platnosti zmluvy s nájazdom maximálne pre jednotlivý Typ vozidla 120.000 – 180.000 km a doúčtované/ dobropisované.

**1.3.2. Požiadavky na motorové vozidlá a služby súvisiace s prenájmom motorových vozidiel pre BBRSC uvedené v tomto bode musia byť zahrnuté v cene prenájmu pre všetkých 4 typov motorových vozidiel:**

* maximálny počet najazdených kilometrov pri prevzatí vozidla musí byť do 500 km,
* vozidlo musí mať pri prevzatí natankovaných minimálne 10 litrov príslušného paliva,
* vozidlo nesmie vykazovať znaky predošlého používania iným užívateľom,
* vozidlá musia byť prihlásené do evidencie a musí byť zaplatený registračný poplatok,
* vozidlo musí mať zaplatené povinné zmluvné poistenie (ďalej len „PZP“), havarijné poistenie, úrazové poistenie osôb prepravovaných motorovým vozidlom po celú dobu prenájmu,
* PZP musí byť v rozsahu krytia min. 5 miliónov EUR na zdraví a živote, min. 1 milión na škodu na majetku, hlásenie škody musí byť elektronicky cez web prostredie,
* havarijné poistenie so spoluúčasťou 5%, **minimálne** 150,- EUR bez DPH , s územnou platnosťou po celej Európe. Požadované krytie musí byť proti vandalizmu, živelnej pohrome, škode spôsobenej neznámym páchateľom, hlodavcami. Poistenie čelného skla bez odrátania spoluúčasti. Hlásenie poistných udalostí (ďalej len „PU“): (v el. podobe) nahlasuje vodič prostredníctvom internetovej stránky dodávateľa formou e-mailu, respektíve telefonicky,
* úrazové poistenie osôb prepravovaných motorovým vozidlom musí byť v rosahu krytia 33 193,92 € na osobu v prípade smrti úrazom a pre prípad trvalých následkov úrazu, podľa ich rozsahu príslušným percentom zo sumy 33 193,92 EUR,
* vozidlá musia mať uzavreté poistenie finančnej straty GAP, resp. poistenie vozidiel na ich účtovnú hodnotu,
* poskytovateľ zabezpečuje kompletnú správu poistenia od nahlásenia poistnej udalosti až po uskutočnenie poistného plnenia,
* poskytnutie náhradného vozidla pri každej poruche/ servisnom úkone v rovnakej kategórii vozidla alebo v o jednu kategóriu vozidla nižšie počas celej doby trvania opravy motorového vozidla,
* úhrada dane z motorových vozidiel podľa všeobecne záväzných právnych predpisov,
* vozidlá musia mať zaplatený poplatok za používanie diaľničných a rýchlostných ciest pre územie Slovenskej republiky po celú dobu trvania operatívneho lízingu,
* maximálny počet zmluvne dohodnutých km pre jednotlivé typy vozidiel je:

**Typ 1A Osobné motorové vozidlá 4x4 automat, 1 ks**

50.000 km/ rok (spolu 50.000 km počas trvania zmluvného vzťahu)

**Typ 1B Osobné motorové vozidlá 4x4 automat, 2 ks**

30.000 km/ rok (spolu 60.000 km počas trvania zmluvného vzťahu)

**Typ 2A Osobné motorové vozidlá 4x4 manuál, 3 ks**

30.000 km/ rok (spolu 90.000 km počas trvania zmluvného vzťahu)

**Typ 2B Osobné motorové vozidlá 4x4 manuál, 15 ks**

20.000 km/ rok (spolu 300.000 km počas trvania zmluvného vzťahu)

**Typ 2C Osobné motorové vozidlá 4x4 manuál, 1 ks**

15.000 km/ rok (spolu 15.000 km počas trvania zmluvného vzťahu)

**Typ 2D Osobné motorové vozidlá 4x4 manuál, 2 ks**

10.000 km/ rok (spolu 20.000 km počas trvania zmluvného vzťahu)

**Typ 3A Osobné motorové vozidlá 4x2 hatchback, 2 ks**

15.000 km/ rok (spolu 30.000 km počas trvania zmluvného vzťahu)

**Typ 3B Osobné motorové vozidlá 4x2 hatchback, 2 ks**

10.000 km/ rok (spolu 20.000 km počas trvania zmluvného vzťahu)

**Typ 4A Úžitkové motorové vozidlá (skriňa) 4x2 -manuál, 1 ks**

30.000 km/ rok (spolu 30.000 km počas trvania zmluvného vzťahu)

**Typ 4B Úžitkové motorové vozidlá (skriňa) 4x2 -manuál, 5 ks**

20.000 km/ rok (spolu 100.000 km počas trvania zmluvného vzťahu)

**Typ 4C Úžitkové motorové vozidlá (skriňa) 4x2 -manuál, 11 ks**

15.000 km/ rok (spolu 165.000 km počas trvania zmluvného vzťahu)

**Typ 4D Úžitkové motorové vozidlá (skriňa) 4x2 -manuál, 12 ks**

10.000 km/ rok (spolu 120.000 km počas trvania zmluvného vzťahu)

za dodržania podmienky maximálneho množstva prejazdených kilometrov nad stanovenú úroveň o 10 000 km/rok

* cena za prečerpanie rozsahu dohodnutých najazdených kilometrov (pre každý z Typov 1 až 4) 0,06 €/km – bude uhradené poskytovateľovi,
* cena za nedočerpanie rozsahu dohodnutých najazdených kilometrov (pre každý z Typov 1 až 4) 0,03 €/km – bude dobropisovaná objednávateľovi.

Objednávateľ sa zaväzuje neprečerpať maximálne množstvo prejazdených kilometrov nad úrovňou podľa Typu vozidla uvedeného vyššie. Vozidlá budú poskytovateľovi odovzdané po skončení platnosti zmluvy s nájazdom maximálne pre jednotlivý Typ vozidla **80.000 – 240.000** km a doúčtované/ dobropisované.

1.3.3. Poskytovateľ sa zaväzuje zabezpečovať vo vlastnom mene a na vlastné náklady údržbu a servis motorových vozidiel v rozsahu, záručných a pozáručných povinných prehliadok predpísaných výrobcom podľa servisnej knižky motorového vozidla, výmeny štandardne opotrebovaných náhradných dielov a náhodných porúch, spôsobených prevádzkou vozidla v rámci bežného opotrebenia vozidla.

**1.3.4. Údržba a servis vozidiel pre BBSK a BBRSC**

* pravidelné výmeny všetkých prevádzkových kvapalín a oleja (podľa výrobcom predpísaných intervalov),
* výmeny všetkých filtrov (podľa výrobcom predpísaných intervalov),
* výmeny rozvodov ( remeňov a reťazí, vrátane vodnej pumpy, kladiek a príslušenstva,)
* doplnenie kvapaliny do ostrekovačov v rámci iného servisného zásahu,
* doplnenie prevádzkových kvapalín (chladiaca, brzdová),
* výmeny sviečok,
* výmeny ložísk,
* výmena brzdových kotúčov, bubnov vrátane brzdových platničiek, brzdových čeľustí
* výmeny spojky (pod bežným opotrebením sa rozumie 150 000 km),
* opravy prevodovky (výmena asynchrónnych krúžkov a pod.),
* výmeny žiaroviek a opravy elektrických rozvodov,
* výmena poškodeného výfuku, vrátane DPF filtra, katalyzátora
* výmena gumičiek stieračov alebo líšt,
* oprava motorčeka stieračov,
* nastavenie zbiehavosti kolies (geometria),
* nastavenie svetlometov,
* bežné malé opravy (nastavenie dovierania dverí, sťahovania okien, ....),
* výmena autobatérie,
* pravidelné udržiavanie vozidiel tak, aby boli spôsobilé na prevádzku a v prípade potreby, bezodkladná výmena jednotlivých súčastí vozidiel,
* servis náprav a výmeny tlmičov (pod bežným opotrebením sa rozumie 100 000 km),
* opravy štartéra, vrátane rozdeľovača,
* opravy ostatných elektronických zariadení,
* opravy/výmeny snímačov a senzorov,
* dezinfekcia a dopĺňanie náplní klimatizácií,
* opravy poškodenia interiérových častí motorového vozidla
* opravy bežného opotrebenia, ktoré vzniklo používaním motorového vozidla,
* vykonanie technickej kontroly (STK), emisnej kontroly (EK) ako aj príprava na kontrolu,
* pri poruche alebo nehode bezodplatne odťah do najbližšieho zmluvného servisu,
* vozidlo musí byť počas celej doby prenájmu spôsobilé na premávku na pozemných komunikáciách a musí obsahovať povinnú výbavu v súlade so všeobecne záväznými právnymi predpismi,
* poskytnutie náhradného vozidla rovnakej kategórie alebo vyššej v prípade ak oprava prenajatého vozidla presahuje čas opravy nad 24 hodín.

**1.3.5. Pneuservis pre vozidlá BBSK aj BBRSC**

* zabezpečenie potrebných pneumatík na vozidlá, a to tak letných ako aj zimných sád pneumatík, skladovanie sady letných/zimných pneumatík (na základe požiadavky objednávateľa) a súvisiacich služieb v závislosti od počtu najazdených kilometrov,
* výmena zimných, resp. letných pneumatík 2x ročne vrátane ich vyváženia, skladovania a ich ďalšie výmeny,
* výmena pneumatík po opotrebovaní: zimné hĺbka dezénu pod 3,5 mm, letné hĺbka dezénu pod 2 mm

**1.3.6. Asistencia pre BBSK aj BBRSC**

* 24 hodinový “hot line info servis”, súčasťou služby je aj cestná asistencia v prípade nehody alebo poruchy vozidla

**1.3.7. Ostatné**

Úspešný uchádzač (poskytovateľ) sa zväzuje poskytnúť objednávateľovi hardvérové (ďalej len „HW“) a softvérové vybavenie (ďalej len „SW“) za účelom zabezpečenia GPS monitoringu vozidiel a elektronickej knihy jázd vozidiel v užívaní objednávateľa s minimálnymi funkcionalitami:

* GPS lokátor pre každé vozidlo s možnosťou tvorby reportingu (aktuálny, mesačný),
* zasielanie aktuálnej polohy vozidla s možnosťou zobrazenia online na interaktívnej mape, vrátane histórie,
* 24/7 online prístup pre určených zamestnancov objednávateľa,
* možnosť nastavenia oprávnení pre určených zamestnancov objednávateľa lokálnym administrátorom objednávateľa,
* pre určených zamestnancov objednávateľa možnosť opravy súkromnej/služobnej jazdy,
* voľba súkromnej jazdy, kedy v prípade prepnutia na súkromnú jazdu nesmie byť monitorovaný pohyb motorového vozidla, iba zaznamenávanie najazdených kilometrov,
* možnosť aktivovať a ukončiť jazdu otočením kľúča s prihliadnutím na štart/stop funkciu (aby predchádzajúca jazda nebola ukončená začiatkom novej jazdy alebo prerušená štart/stop funkciou),
* rozlišovanie kilometrov v meste, mimo mesta,
* prístup k údajom cez webový prehliadač alebo SW inštalovaný na koncovej pracovnej stanici objednávateľa lokálnym administrátorom objednávateľa s možnosťou konektivity na server poskytovateľa (aktualizácia údajov).
* Poskytovateľ sa zaväzuje zabezpečiť montáž a demontáž GPS zariadení do vozidiel, zaškolenie určených zamestnancov objednávateľa a servis GPS zariadení počas celej doby trvania zmluvy.
* Poskytovateľ je povinný zabezpečovať v plnom rozsahu úkony spojené so zmenou EČV vozidla v prípade potreby.
* Poskytovateľ je povinný zabezpečiť po celú dobu trvania zmluvy servisnú sieť pre pravidelný a nepravidelný servis motorových vozidiel s minimálne dvomi servisnými strediskami na území Banskobystrického samosprávneho kraja.

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

2.1. Miestom dodania predmetu zákazky sú sídla verejných obstarávateľov, ktoré sú uvedené v bode 1 tejto časti súťažných podkladov.

2.2. Predmet zákazky bude pre potreby Banskobystrického samosprávneho kraja dodaný/poskytnutý do 150 dní odo dňa nadobudnutia účinnosti zmluvy pre vozidlá typu 1-5 a do 330 dní odo dňa nadobudnutia účinnosti zmluvy pre vozidlá typu 6. Rozdelenie typu vozidiel je uvedené v časti B. súťažných podkladov.

2.3. Predmet zákazky bude pre potreby Banskobystrickej regionálnej správy ciest dodaný/poskytnutý do 210 dní odo dňa nadobudnutia účinnosti zmluvy pre vozidlá typu 1-4.

2.4. Vozidlá, ktoré budú predmetom operatívneho lízingu, budú používané na území SR a dočasne aj mimo územia SR, avšak len v rámci Európy.

2.5. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto SP a ich prílohách.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY

3.1. Vyplnenú prílohu č. 3 SP – Technická špecifikácia navrhovaných vozidiel BBSK a vyplnenú prílohu č. 4 SP – Technická špecifikácia navrhovaných vozidiel BBRSC, ktoré budú doplnené o technickú špecifikáciu ponúkaných vozidiel. **Z predmetnej špecifikácie musí vyplývať splnenie minimálnych požadovaných parametrov na predmet zákazky**, stanovených v týchto prílohách. **Predmetný zoznam (technická špecifikácia predmetu zákazky) bude doplnená aktuálnym prospektovým materiálom (katalógom) ponúkaných vozidiel.**

**C. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v zmluvách o operatívnom lízingu, ktoré budú uzavreté s úspešným uchádzačom za splnenia podmienok uvedených v týchto SP. Zmluvy o operatívnom lízingu tvoria Prílohu č. 1 a č. 2 týchto SP. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v záväzných návrhoch Zmlúv o operatívnom lízingu v Prílohe č. 1 a č. 2 týchto SP.

2. Verejný obstarávateľ považuje zmluvné podmienky uvedené v Prílohe č. 1 a č. 2 týchto SP za nemenné, s výnimkou zmien vo formálnych náležitostiach zmluvy o dielo a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (poskytovateľovi) zvýhodňovali (išli by v neprospech úspešného uchádzača).

3. Do návrhu zmluvy nesmú byť zapracované zmeny, ktoré by boli v rozpore so SP, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia, či mali iný podstatný vplyv na jej obsah. Pokiaľ uchádzač takéto zmeny v návrhu zmluvy v ponuke uskutoční, môže byť jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky. Nepripúšťajú sa žiadne sankcie za porušenie zmluvných povinností verejného obstarávateľa, okrem tých, ktoré sa nachádzajú v zmluve uvedenej v prílohe č. 1 a č. 2 týchto SP.

**D. SPÔSOB URČENIA CENY**

1. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky, podľa požiadaviek uvedených v Zmluve o dielo a podľa príslušných príloh týchto SP.
2. V konečnej (ponukovej) cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky a s výkonom všetkých činností, ktoré upravuje zmluva alebo ktoré zo zmluvy vyplývajú, vrátane, nie však výlučne, nákladov súvisiacich s riadením a koordináciou procesu tvorby zákazky, vrátane všetkých nákladov spojených s riadením a zabezpečením činnosti projektového tímu, licenciou a vysporiadaním práv tretích osôb, a akékoľvek ďalšie náklady, ktoré môžu uchádzačovi v súvislosti s plnením zmluvy akokoľvek vzniknúť, vrátane nákladov na činnosti, na ktoré dal verejný obstarávateľ v súlade so zmluvou pokyn.

1. Navrhnutá cena bude v ponuke v členení:
* jednotková cena za prenájom vozidiel (Typ 1 – 6 BBSK, Typ 1 – 4 BBRSC) v EUR bez DPH,
* jednotková cena za prenájom vozidiel (Typ 1 – 6 BBSK, Typ 1 – 4 BBRSC) v EUR s DPH,
* celková cena za prenájom vozidiel (Typ 1 – 6 BBSK, Typ 1 – 4 BBRSC) v EUR bez DPH,
* celková cena za prenájom vozidiel (Typ 1 – 6 BBSK, Typ 1 – 4 BBRSC) v EUR s DPH – kritérium na vyhodnotenie ponúk.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (osobou povinnou platiť DPH je prípade úspešnosti jeho ponuky verejný obstarávateľ).

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie celková cena za premet zákazky v EUR s DPH, ktorá je výsledkom vyplnenia návrhu na plnenie kritérií a ktorá je výsledkom sčítania jednotlivých položiek uvedených v prílohe č. 5 SP - Návrh na plnenie kritéria. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Úspešným uchádzačom sa stane uchádzač, ktorý po uskutočnení elektronickej aukcie predloží vo svojej ponuke najnižšiu celkovú cenu za premet zákazky za **v EUR s DPH**. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.) v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača (výpis z registra **trestov právnickej osoby**) podľa § 32 ods. 2 písm. a) ZVO, v prípade výpisu z registra trestov **pre fyzickú osobu** uchádzač verejnému obstarávateľovi predloží údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov;
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO;
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO;
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

1. Podmienky účasti technickej a odbornej spôsobilosti preukáže uchádzač predložením nasledujúcich dokladov:

A) Uchádzač preukáže splnenie podmienky účasti podľa **§ 34 ods. 1 písm. a) ZVO** zoznamom dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

**Minimálna požadovaná úroveň štandardov:**

Podmienka účasti podľa § 34 ods. 1 písm. a) ZVO bude splnená, ak uchádzač horeuvedeným zoznamom preukáže:

* dodanie tovarov a prislúchajúcich služieb rovnakého alebo podobného charakteru ako je predmet zákazky, za predchádzajúce 3 roky, t. j. 3 roky spätne od vyhlásenia verejného obstarávania, **v rozsahu minimálne jednej samostatnej zákazky - plnenia, týkajúceho sa operatívneho lízingu v rozsahu minimálne 40 motorových vozidiel kat. M1.** Za tovary rovnakého alebo obdobného charakteru ako je predmet zákazky sa považuje operatívny lízing osobných motorových vozidiel kategórie M1.

2. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

5. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z. 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

4. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

5. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/verejny-obstaravatel-obstaravatel/jednotny-europsky-dokument-603.html>.